SAN FERNANDO CITY, LA UNION - Madama pay laeng a maag-agasan ti maysa a lalaki kalpasan a binagsol ti bukodna nga uliteg idiay Cabaroan, ili ti San Juan.
Ti biktima ket nabigbig a ni Francis Villamor, 31, ken residente iti nasao a lugar bayat a ti suspek ket ti mismo nga ulitegna a ni Renato Fontanilla, 55.
Iti report ti pulisya, timpuar ti saan a panagkinnaawatan iti nagbaetan dagiti dua a nangitunda iti dagus a pannakasair ti rikna ni Fontanilla.
Gapu iti daytoy, nangala ti suspek iti maysa a bote ken binuongna ken inaramatna ti maysa a riduma iti panangbagsolna iti kaanakanna.
Dagus met a naitaray iti pagagasan ni Villamor nga ita ket matamtaming pay laeng kalpasan a nagsagrap iti dunor iti nagduduma a paset ti bagina.
Kabayatanna, nagdisnudo met a simmuko kadagiti otoridad ti suspek.
ilo_Latn ilo_Latn ilo_Latn ilo_Latn ilo_Latn ilo_Latn